
INZERÁT


Riaditeľ Ústavu stavebníctva a architektúry Slovenskej akadémie vied, v. v. i. vypisuje výberové konanie na pozíciu vedecký pracovník/vedecká pracovníčka


Informácie o pracovnom mieste/popis pozície: R4 - výskumný pracovník, ktorí vedie výskumnú činnosť


Druh práce, oprávnenia a zodpovednosti:
10.01 Tvorivé riešenie úloh rozvoja vedy a techniky originálnym spôsobom s rozhodujúcim významom pre hospodársky a spoločenský rast vrátane odborného vedenia riešiteľského kolektívu vykonávané zamestnancom po priznaní vedeckého kvalifikačného stupňa IIa.

10.02 Tvorba koncepcií a koordinovanie projektov medzinárodného významu v nadväznosti na integráciu programov Európskej únie a iných medzinárodných organizácií zamestnancom po priznaní vedeckého kvalifikačného stupňa IIa.

– uskutočňovanie základného a aplikovaného výskumu v oblasti materiálovej chémie, environmentálneho inžinierstva,
– prípravu, charakterizáciu a hodnotenie materiálov/vzoriek,
– spracovanie a interpretáciu experimentálnych výsledkov,
– prípravu vedeckých publikácií a prezentovanie výsledkov,
– zapojenie do riešenia domácich a medzinárodných projektov,
– prípravu nových grantových návrhov,
– spoluprácu s členmi výskumného tímu a partnerskými pracoviskami,
– vedenie študentov/doktorandov,
– plnenie ďalších úloh súvisiacich s vedeckovýskumnou činnosťou pracoviska.

Druh pracovného pomeru: pracovný pomer na dobu určitú 31.08.2031

Rozsah pracovného úväzku: 100 % ustanoveného týždenného pracovného času

Predpokladaný deň nástupu: 01.09.2026

Mzdové podmienky: Základný hrubý mesačný plat najmenej 1833,00 €  pri pracovnom úväzku 100 %

Konkrétna výška funkčného platu bude určená podľa splnenia kvalifikačných predpokladov, dĺžky započítanej odbornej praxe a platných právnych a vnútorných predpisov zamestnávateľa. Zamestnancovi môže byť priznaný osobný príplatok a odmena podľa podmienok zamestnávateľa.

Požadované vzdelanie: vysokoškolské vzdelanie tretieho stupňa v študijnom odbore chémia, stavebníctvo, materiálové inžinierstvo alebo príbuzný odbor, vedecký kvalifikačný stupeň IIa

Odborné požiadavky:
– odborné znalosti v oblasti materiálovej chémie, environmentálneho inžinierstva,
– skúsenosti s metódami FTIR, SEM, 
– preukázateľná publikačná činnosť vo vedeckých časopisoch,
– skúsenosti s prípravou alebo vedením vedeckých projektov,
– schopnosť samostatne navrhovať, uskutočňovať a vyhodnocovať experimenty,
– znalosť anglického jazyka najmenej na úrovni B2,
– používateľská znalosť práce s výpočtovou technikou.

Osobnostné predpoklady:
– schopnosť samostatnej aj tímovej práce,
– analytické a kritické myslenie,
– zodpovednosť, dôslednosť a spoľahlivosť,
– schopnosť odbornej komunikácie a prezentácie výsledkov,
– ochota ďalej sa vzdelávať a rozvíjať odborné kompetencie.

Výhodou je:
– absolvovanie zahraničnej vedeckej mobility v trvaní minimálne 2 mesiace,
– skúsenosť s renomovanou medzinárodnou vedeckou spoluprácou,
– skúsenosť s vedením študentov,
– skúsenosť s prípravou grantových projektov.

Hodnotiace kritériá:
1. splnenie kvalifikačných a odborných požiadaviek,
2. kvalita a relevantnosť vedeckých výsledkov,
3. publikačná a citačná činnosť s prihliadnutím na štádium vedeckej kariéry,
4. skúsenosti s riešením a prípravou vedeckých projektov,
5. odborné, metodické, jazykové a komunikačné schopnosti,
6. motivácia a potenciál ďalšieho vedeckého rozvoja.

Zamestnanecké výhody a benefity:
– práca vo vedeckovýskumnom prostredí Slovenskej akadémie vied,
– možnosť zapojenia do domácich a medzinárodných projektov,
– prístup k vedeckej a experimentálnej infraštruktúre,
– podpora publikačnej a projektovej činnosti,
– pružný pracovný čas,
– dovolenka nad rozsah ustanovený Zákonníkom práce,
– príspevok na stravovanie.

Požadované doklady:
– žiadosť o zaradenie do výberového konania,
– profesijný životopis vo formáte Europass,
– motivačný list,
– kópia dokladu o dosiahnutom vzdelaní a získanom akademickom titule,
– doklady o priznaní vedeckého kvalifikačného stupňa IIa,
– zoznam publikačnej činnosti,
– zoznam citácií a ohlasov,
– zoznam doteraz riešených grantových projektov s uvedením postavenia uchádzača v projekte,
– stručný opis doterajšieho vedeckého zamerania a plánovaného odborného rozvoja v rozsahu najviac 2 strán,
– súhlas so spracovaním osobných údajov.

Výpis z registra trestov nie starší ako tri mesiace predloží vybraný uchádzač najneskôr pred prijatím na pracovné miesto.

Spôsob podania prihlášky:
Doklady je potrebné doručiť elektronicky vo formáte PDF na e-mailovú adresu usarstav@savba.sk s predmetom správy „Výberové konanie – vedecký pracovník/vedecká pracovníčka“.

Doklady možno zároveň doručiť poštou alebo osobne na adresu:
Ústav stavebníctva a architektúry SAV, v. v. i.
Dúbravská cesta 9
845 03 Bratislava

Obálku je potrebné označiť „Výberové konanie – neotvárať“.

Lehota na podanie prihlášky: 17.08.2026 do 15:00 h

Na prihlášky doručené po uplynutí lehoty nemusí zamestnávateľ prihliadať.

Predpokladaný termín pohovoru: 27.08.2026 


Pohovor sa môže uskutočniť osobne alebo online. Uchádzači, ktorí splnia stanovené požiadavky, budú na pohovor pozvaní e-mailom najmenej sedem dní pred jeho uskutočnením.

Predpokladaný termín skončenia výberového konania: 27.08.2026 

